LG Optimus (pôvodný)

LG Optimus, známy aj ako LG Optimus GT540, LG GT540 Swift a the LG Loop GT540, je Android smartfón strednej triedy, ktorý navrhla a vyrábala firma LG Electronics. V čase uvedenia na ňom bežal systém Android 1.6 Donut, oficiálne bolo možné ho aktualizovať na Android 2.1 Éclair.

Je určený pre nových používateľov smartfónov a dostupný bol v 4 farbách: čiernej, bielej, ružovej a striebornej. Prvýkrát bol ohlásený v apríli 2010 a predávať sa začal v júni 2010. Ohlasy naň boli prevažne pozitívne. Hoci neobsahoval najvýkonnejší hardvér, usudzovalo sa, že si vedie celkom dobre s ohľadom na rozumnú cenu.

Zdroj 

Mobilné telefóny LG